A Bizottság 1533/92/EGK rendelete

(1992. június 12.)

egyes árucikkeknek a Kombinált Nómenklatúra szerinti besorolásáról

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a legutóbb az 1039/92/EGK bizottsági rendelettel [1] módosított, a vám- és statisztikai nómenklatúráról, valamint a közös vámtarifáról szóló 2658/87/EGK tanácsi rendeletre [2] és különösen annak 9. cikkére,

mivel az említett rendelethez mellékelt Kombinált Nómenklatúra egységes alkalmazásának biztosítása érdekében az e rendelet mellékletében említett árucikkek besorolására vonatkozóan intézkedéseket kell elfogadni;

mivel a 2658/87/EGK rendelet megállapította a Kombinált Nómenklatúra általános értelmezési szabályait, és ezeket a szabályokat minden egyéb olyan nómenklatúrára is alkalmazni kell, amely részben vagy egészben a Kombinált Nómenklatúrán alapul, illetve azt további albontással egészíti ki, továbbá amelyet különös közösségi rendelkezések határoznak meg az árukereskedelemmel kapcsolatos tarifális és egyéb intézkedések alkalmazása céljából;

mivel az említett általános szabályok értelmében az e rendelethez mellékelt táblázat 1. oszlopában megnevezett árucikkeket, a 3. oszlopban feltüntetett indoklásnak megfelelően, a 2. oszlopban feltüntetett KN-kódok szerint kell besorolni;

mivel indokolt, hogy a tagállamok vámhatóságai által a Kombinált Nómenklatúrába tartozó árucikkek besorolása tekintetében közzétett és az e rendelettel meghatározott jogoknak meg nem felelő, kötelező érvényű tarifális felvilágosításokra a 3896/90/EGK bizottsági rendelet [3] 6. cikkének rendelkezései értelmében a jogosult még három hónapig hivatkozhasson, amennyiben az 1715/90/EGK bizottsági rendelet [4] 14. cikke (3) bekezdésének a) vagy b) pontja által előírt, kötelező érvényű szerződést kötött;

mivel az e rendeletben előírt intézkedések összhangban vannak a Vámkódexbizottságnak a mellékelt táblázat 1., 2., 3., 4. és 5. termékére vonatkozó véleményével;

mivel a mellékelt táblázat 6. terméke tekintetében a Vámkódexbizottság az elnöke által kitűzött határidőn belül nem nyilvánított véleményt,

ELFOGADTA EZT A RENDELETET:

1. cikk

A mellékelt táblázat 1. oszlopában megnevezett árucikkek Kombinált Nómenklatúrán belüli besorolása ezentúl az említett táblázat 2. oszlopában feltüntetett, megfelelő KN-kódok szerint történik.

2. cikk

A tagállamok vámhatóságai által egyes kötelező vámtarifákat illetően közzétett, az e rendelettel meghatározott jogoknak meg nem felelő, kötelező érvényű tarifális felvilágosításokra a 3796/90/EGK rendelet 6. cikkének rendelkezései értelmében a jogosult még három hónapig hivatkozhat, ha az 1715/90/EGK rendelet 14. cikke (3) bekezdésének a) vagy b) pontja által előírt, kötelező érvényű szerződést kötött.

3. cikk

Ez a rendelet az Európai Közösségek Hivatalos Lapjában való kihirdetését követő 21. napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1992. június 12-én.

a Bizottság részéről

Christiane Scrivener

a Bizottság tagja

[1] HL L 110., 1992.4.28., 42. o.

[2] HL L 256., 1987.9.7., 1. o.

[3] HL L 365., 1990.12.28., 17. o.

[4] HL L 160., 1990.6.26., 1. o.

--------------------------------------------------

MELLÉKLET

Árumegnevezés | KN-kód szerinti besorolás | Indoklás |

(1) | (2) | (3) |

tejzsír | 11,4 |

alacsony zsírtartalmú tejösszetevők | 85,9 |

víz | 2,7 |

fehérjék (nitrogéntartalom × 6,38) | 30,6 |

laktóz | 42,9 |

foszforlipidek (P × 26) (a zsírtartalom százalékában) | 17 |

A termék a "tejzsírral dúsított, cukrozott írópor" néven kerül forgalomba. | | 04039013 | A besorolást a Kombinált Nómenklatúra 1. és 6. általános értelmezési szabályának rendelkezései és a 0403, 040390 és 04039013 KN-kódok megfogalmazásai határozzák meg. A 0402 és 0404 főcím alá tartozó csoportosítás kizárt, mivel az analitikai jellemzők alapján (különösképpen a foszforlipid-tartalomra) a termék az írópor jellemzőivel rendelkezik. |

2. Főtt sertéshúskészítmény, mely maximum 6 cm nagyságú húsdarabokat, zsír- és kocsonyadarabokat tartalmazó, rózsaszín/barna hústömegből áll.

A 226/89/EGK rendeletnek megfelelően mért hús- és zsírtartalom tömegszázalékban meghaladja a 80 %-ot. Az izomszövetek nagysága és jellemzői alapján nem lehet megállapítani, hogy a húsdarabok a házi sertés sonkájából, lapockájából, szűzpecsenyéjéből vagy felsáljából valók-e. Az előkészített terméket 500 grammnál kisebb nettó súlyú konzervdobozokba csomagolják. | 16024919 | A besorolást a Kombinált Nómenklatúra 1. és 6. általános értelmezési szabályában foglalt rendelkezések (16. árucsoportjához kapcsolódó 2. kiegészítő megjegyzés) és az 1602, 160249 és 16024919 KN-kódok megfogalmazásai határozzák meg. |

3. Élelmiszer-készítmény tejzsíremulzióhoz adott víz formájában, mely az alábbiakat tartalmazza:

tejzsír | 38,5 % |

víz | 52,4 % |

nátrium-kazeniát | 5,0 % |

zselatin | 2,0 % |

só | 1,5 % |

emulgeálószerek | 0,6 % |

Az állagában, színében, megjelenésében és ízében a vajra hasonlító terméket alacsony zsírtartalmú vajkrémként fogyasztják. | | 21069099 | A besorolást a Kombinált Nómenklatúra 1. és 6. általános értelmezési szabályában foglalt rendelkezések és a 2106, 210690 és 21069099 KN-kódok megfogalmazásai határozzák meg. Tekintettel a tejzsírok csökkentett tartalmára és az olyan anyagok jelenlétére, melyek nem tartoznak a tej természetes összetevői közé, a készítmény nem sorolható a 04050010 KN-kód alá. |

4. Állatok etetésére használt készítmény, amely tömegszázalékban kb. 60 % hexakalcium-triszódiumpentakisből (ortofoszfát) és kb. 40 % trikalcium-bisből (ortofoszfát) áll.

| 23099099 | A besorolást a Kombinált Nómenklatúra 1. és 6. általános értelmezési szabályában foglalt rendelkezések, valamint a 2309, 230990 és 23099099 KN-kódok megfogalmazásai határozzák meg (lásd a HR 23.09 számhoz tartozó magyarázó megjegyzéseinek II. C. részét). A termék nem felel meg a 31. árucsoporthoz adott 3 (A) megjegyzésben leírtaknak. |

5. Primidon (INN)

| 29337900 | A besorolást a Kombinált Nómenklatúra 1. és 6. általános értelmezési szabályában foglalt rendelkezések, valamint a 2933 és 29337900 KN-kódok megfogalmazásai határozzák meg (lásd még a 29. árucsoporthoz kapcsolódó 3. megjegyzést). A termék laktámnak minősül. |

6. A gyanta fából történő kinyerése során keletkező, alifás oldószerekben nem oldódó, visszamaradt anyag szilárd kivonata, amely a következő jellemzőkkel rendelkezik:

- gyantasavtartalma tömegszázalékban nem haladja meg a 30 %-ot,

- a savszáma nem haladja meg a 110-et, és

- olvadási pontja nem kevesebb, mint 100 °C.

| 38239098 | A besorolást a Kombinált Nómenklatúra 1. és 6. általános értelmezési szabályában foglalt rendelkezések, valamint a 3823, 382390 és 38239098 KN-kódok megfogalmazásai határozzák meg. |

--------------------------------------------------